Imusolmukkeiden ultraäänitutkimus ja neulanäyte PJ2AE, PJ2AT, PJ3AT

Ultraäänitutkimus, jossa tutkitaan kaulan, soliskuoppien, kainaloiden ja/tai nivustaipeiden imusolmukkeita. Vatsaontelon syviä imusolmukkeita voidaan tutkia myös ultraäänellä. Samassa yhteydessä voidaan ottaa ohutneulanäyte (ONB) ja/tai karkea- eli paksuneulanäyte (KNB, PNB). Tutkimuksessa ei käytetä röntgensäteitä eikä varjoainetta.

Ajan varaaminen ja yhteystiedot

[Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tiedustelut: F-kuvantaminen (08) 315 3277

G-kuvantaminen (08) 315 3970

Indikaatiot/kontraindikaatiot ja riskit

Indikaatiot: Imusolmukkeiden parenkyymin tutkiminen

Kontraindikaatiot: Syvä neulanäyte: Antitromboottisten lääkkeiden käyttö; P-TT-INR >1,5;

P-TT-INR >1,5; B-Hb < 80; B-Trom < 100

Riskit: Puudutereaktio, verenvuoto, tulehdus.

Esivalmistelut

**1. Imusolmukkeiden ultraääni**

* Ei esivalmisteluja, saa syödä, juoda ja ottaa lääkkeet normaalisti

**2. Pinnallinen neulanäyte** (kaula, kainalo, pinnallinen nivusen imusolmuke)

* Ei esivalmisteluja, saa syödä, juoda ja ottaa lääkkeet normaalisti

**3. Syvä neulanäyte** (vatsaontelo, syvällä olevan nivusen imusolmuke)

* Vuodelepopaikka
* Veriarvot
  + B-PVK (B-Trom, B-Hb), enintään **7** vrk vanhat
  + P-TT-INR <1,5, enintään **1** vrk vanha
* [Antitromboottisen lääkityksen tauottaminen](https://intra.oysnet.ppshp.fi/dokumentit/Kuvantamisen%20ohje%20sislttyyppi/Antitromboottisen%20lääkityksen%20tauottaminen%20sisäelinbiopsioissa%20tai%20drenaaseissa%20oys%20kuv%20til.docx).
* Syömättä, juomatta, tupakoimatta sekä purukumia purematta 6 tuntia, aamulääkkeet voi ottaa pienen vesimäärän kanssa
* Mikäli potilaalla on tablettihoitoinen diabetes, sokeritautilääkkeet jätetään ottamatta
* Mikäli potilaalla on insuliinihoitoinen diabetes, lähettävän yksikön henkilökunta antaa tarkempia valmisteluohjeita
* Toimiva laskimoyhteys
* Potilas kuljetetaan sängyllä
* Röntgenosasto tekee ja tulostaa sytologisen ja/tai histologisen tutkimustarran. Mikäli halutaan muita näytteitä, tarrat tulee toimittaa potilaan mukana röntgenosastolle.

Toimenpiteen kulku

Ultraäänitutkimus kestää noin 20 minuuttia. Jos samalla otetaan neulanäyte, tutkimus kestää noin 30 minuuttia. Potilas on selällään. Ultraäänellä määritetään pistoreitti. Pistoalue pestään ja tarvittaessa puudutetaan.

Ohutneulanäytteessä ohjataan neula pistokohteeseen ja ruiskun avulla imetään kohteesta soluja tai nestettä näytteeksi.

Karkeaneulabiopsiassa puudutuksen jälkeen tehdään iholle pieni viilto veitsellä. Tästä viiltoaukosta ohjataan neula näytteenottokohtaan. Neulalla leikataan kudoksesta lieriömäinen pala.

Jälkihoito ja seuranta

Raskasta ponnistelua tulee välttää heti neulanäytteen oton jälkeen. Paksuneulanäytteen jälkeen haavakalvolla suljettu pistopaikka tulee olla kastelematta yhden vuorokauden tulehdusriskin takia. Haavalapun voi poistaa yhden vuorokauden kuluttua. Ohutneulanäytteen jälkeen haavakalvon voi poistaa iholta viimeistään seuraavana aamuna.

Jos näyte otetaan syvemmästä kohteesta, niin tarvittaessa voi tulla vuodelepoa näytteenoton jälkeen. Vuodelevon kesto määräytyy tapauskohtaisesti.